જોકે જીવનમાં પહેલી વખત પુર આવ્યું હોઇ ૨૦૧૬માં સામાન્ય વરસાદ થતાં પ્રજાજનોએ એ ગોઝારા દિવસો ભુલી જવાનું મુનાસિબ સમજી જીવનની ગાડી ફરી પાટે ચડાવી હતી.પરંતુ ૨૦૧૭માં ફરી પાછું પુનરાવર્તન થતાં હવે પાણીનું કંઇ નક્કી નહી ની લાગણી સાથે ચોમાસાના દસ્તકની સાથે જ રહીશોના ઉરમાં ભય અને ફફડાટ બેઠો થતાં ભુતકાળ જેવી હાલત ન થાય તે માટે અગાઉથી જ વ્યવસ્થા કરી રાખી છે.ગણેશ સોસાયટીના લબ્ધ પ્રતિષ્ઠિત ગણાતા ડૉ જગદીશભાઇ પુરોહિત,હસમુખલાલ સોની સહિતના પરિવારોએ તો અન્ય સોસાયટીઓમાં સ્થળાંતર કરી દીધું છે.બાકીનાઓએ પણ ભાડાના મકાનની વ્યવસ્થા કરી રાખીને પાણી આવે તેની સાથે જ ઘર છોડવાની તૈયારી કરી રાખી છે.